**POUK NA DALJAVO**

**PODRUŽNIČNA ŠOLA ŠEBRELJE**

**DATUM: 25. 3. 2020**

**2. RAZRED**

**SLJ**

**ABC str. 43**

* Ponovi, kako pišemo malo pisano črko b in reši celo stran v ABC.

**ABC str. 37**

* Besedilo V deželi belih štorkelj **še enkrat glasno preberi**.
* **Ustno odgovori na vprašanja. Odgovarjaj s celimi povedmi**.

- Kje živi deklica?

- Katero žival lahko opazuje pred odhodom v šolo?

- Kdaj sta štorklji zgradili gnezdo?

- Koliko mladičev imata letos?

- Kako se štorklji med seboj sporazumevata?

* **Sam oblikuj vprašanja** za spodnji del besedila o štorkljah. Začni z vprašalnicami **Kam…? Zakaj…? S čim…? Kaj…? Kaj…? Kako…?**
* **Na spodnji povezavi si poglej, kako pišemo malo pisano črko d.**

<https://www.lilibi.si/solska-ulica/slovenscina/dezela-abc/pisane-crke/d/kako-napisemo-to-crko>

* V zvezek za črke **napiši eno vrstico male pisane črke d**.
* Poišči **deset besed s črko d**, ki jih lahko napišeš z malimi pisanimi črkami, ki smo jih do sedaj že obravnavali. **Napiši jih na list papirja** (ne v zvezek). Primer: deblo, kreda…

**LILI IN BINE str. 108**

* **Glej spodnji del. Besede iz zelenega okvirčka prepiši v zvezek.**
* **Tiho in glasno beri, izpolni bralni dnevnik za sredo, 25. 3.**

**SPO**

* Na spodnji povezavi skupaj s starši poglej, kaj boš potreboval, da boš lahko naredil naslednje naloge.

[**https://folio.rokus-klett.si/?credit=LIB2UCOKL&pages=76&layout=single**](https://folio.rokus-klett.si/?credit=LIB2UCOKL&pages=76&layout=single)

* Danes naredi naslednje zmesi:

**Voda + sadni sirup, voda + sol, voda + riž**

* Kaj si ugotovil? Katere snovi se med seboj mešajo in katere ne? Če ti starši dovolijo, lahko poskusiš mešati še druge snovi.
* V zvezek za SPO napiši naslov **MEŠAM IN LOČUJEM**
* **Prepiši besedilo** iz zgornjega modrega okvirčka. Lahko pišeš z veliki ali pa z malimi tiskanimi črkami (z nalivnikom).

**POUK NA DALJAVO**

**PODRUŽNIČNA ŠOLA ŠEBRELJE**

**DATUM: 25. 3. 2020**

**3. RAZRED**

**MAT**

* Ponovi poštevanko in deljenje**.** Prosi starše, da te vprašajo 10 računov množenja in 10 računov deljenja. **Samo rezultate napiši na zadnjo stran v zvezek za MAT.**
* Ponovimo o delih celote. Reši naloge v **DZ str. 38/1. in 2. naloga**
* Preberi razlago in reši naloge v **DZ str. 39/3., 4., 5. in 6.**
* Na spodnji povezavi si oglej nalogo o delih celote.

[**https://folio.rokus-klett.si/?credit=LIB3UCMAT&pages=87&layout=single**](https://folio.rokus-klett.si/?credit=LIB3UCMAT&pages=87&layout=single)

Nato **v zvezek napiši naslov DELI CELOTE** ter reši naloge od a) do g) po danem zgledu najprej z ulomkom, nato še z besedo. Zraven prikaži še z barvanjem kvadratkov v zvezku. Primer:

|  |  |  |  |
| --- | --- | --- | --- |
|  |  |  |  |

**a)** $\frac{1}{4}$ **ena četrtina**

|  |  |  |  |  |
| --- | --- | --- | --- | --- |
|  |  |  |  |  |

**b)** $\frac{1}{5}$ **ena petina**

**c)** $\frac{1}{6}$ **ena šestina …**

* Starše vprašaj, če imate doma kozarce po 1 dl, 2 dl ter dve plastenki po 5 dl. Če jih nimate, nič narobe.
* Še enkrat ustno ponovi računaje do 20 (računi od včeraj), starši pa lahko sestavijo tudi druge račune.

**SPO**

* **Danes boš ob interaktivnih prosojnicah ponovil snov o orientaciji.**
* **Najprej pa še malo ogrevanja:**

**-** Kaj pomeni, da se znamo orientirati?

**-** Naštej glavne strani neba v slovenskem jeziku.

- Povej oznake za strani neba v angleškem jeziku (npr. kratica **E** pomeni \_\_)

- Pokaži glavne strani neba ob zemljevidu Slovenije.

- S čim vse (s pomočjo česa) se lahko v naravi orientiramo?

- Kaj je kompas?

- Kam vedno kaže obarvani del igle?

- Kakšna je prednost kompasa?

* Ko si pravilno odgovoril na vsa vprašanja, pa lahko ponoviš še na spodnji povezavi. **Najprej klikni oranžen kvadratek na sredini za celozaslonski pogled. Nato izberi temo VZHOD IN ZAHOD, SEVER IN JUG.**

<http://www.modrijan.si/modrijan-fl/>

**SLJ**

**ABC str. 42**

* Ali poznaš risanke o profesorju Baltazarju?
* V DZ si oglej strip z naslovom Žalostni duhec.

**1. naloga: Preberi vprašanja in ustno odgovori.**

* Nato v zvezek za slovenščino (ni važno na katero stran ) **napiši naslov ŽALOSTNI DUHEC.**
* **Ob pomoči prvih šestih slik napiši prvi del zgodbice. Napiši vsaj šest povedi (brez številk). Oblikuj vsebinsko bogate povedi, pazi na lepopis.** Lahko začneš tako:

Grajski duhec je sam živel na gradu. Zato mu je bilo zelo…

* S pisanjem zgodbice boš nadaljeval jutri.
* Če je naloga končana, si lahko ogledaš še risanko o profesorju Baltazarju.

[**https://www.youtube.com/watch?v=qJhHVG75W54**](https://www.youtube.com/watch?v=qJhHVG75W54)

* **Tiho in glasno beri, izpolni bralni dnevnik za sredo, 25. 3.**

**POUK NA DALJAVO**

**PODRUŽNIČNA ŠOLA ŠEBRELJE**

**DATUM: 25. 3. 2020**

**4. RAZRED**

**MAT**

* Danes bomo nadaljevali s pisnim množenjem.
* V zvezek napiši **PISNO MNOŽENJE S PREHODOM**
* Oglej si razlago v DZ na str. 40
* Veljajo enaka pravila, kot smo jih spoznali včeraj:

Množimo od desne proti levi,

torej **začnemo z enicami in podpisujemo pod PRVI FAKTOR!**

* **Glej DZ str. 40 Primeri 1. naloga**

**Računaj ustno in zraven glasno govori:**

**2 krat 7 je 14, 4** (E) **napišem** ( pod E), **1 štejem dalje** (in majhno enkico napiši k D)

**2 krat 3 je 6, plus 1 je 7**

**2 krat 1 je 1**

* Poglejmo še drugi račun (2263 krat 3)
* Računaj ustno in zraven govori:

3 krat 3 je 9 (napišeš pod E)

3 krat 6 je 18, 8 napišem, 1 štejem dalje

3 krat 2 je šest, plus 1 je enako 7

3 krat 2 je enako 6

* V zvezek prepiši oba primera pisnega množenja, ki smo ju sedaj razložili. Podpisuj pod prvi faktor! Črte z ravnilom in svinčnikom.
* Reši naloge **DZ str. 41/ 1.**
* Oglej si še primer z dvema prehodoma.
* V zvezek napiši naslov **DVOJNI PREHOD** in prepiši **oba zgornja primera (podpisuješ pod prvi faktor)**
* Reši naloge v **DZ str. 41/ 1. (spodaj) ter 41/2.**

**NIT 1. ura**

**U str. 84, 85**

* Preberi, oglej si diagram.
* V zvezek napiši naslov **SNOVI TUDI SHRANJUJEMO**

**Prepiši v zvezek:**

Snovi shranjujemo na različne načine, kar je odvisno od LASTNOSTI SNOVI:

* TRDNE SNOVI: v posodah, škatlah, lahko jih zlagamo…
* TEKOČINE: steklenice, plastenke, cisterne, sodi, rezervoarji, lonci.

Prevažamo jih s tankerji, cisternami.

Tekočine pretakamo po ceveh, vodo po vodovodu, nafto po naftovodu.

* PLINI: Pline hranimo v jeklenki, cisterni. Plin pretakamo po plinovodu.
* Veliko snovi kupujemo v EMBALAŽI (OVOJNINI). Naštej nekaj takih snovi. Prazno embalažo odvržemo. Veliko embalaže reciklirajo, a še vedno je veliko konča na odlagališčih odpadkov. Kakšne posledice ima to za okolje, živali? Premisli.
* Embalaža je lahko iz plastike (umetna masa), papirja, kartona, lesa.
* Premisli, kakšna je naloga oz. pomen embalaže?
* Kaj lahko storimo, da bi bilo odpadne embalaže čim manj?

**NIT 2. ura**

**U STR. 86, 87**

* **Preberi.**
* O spreminjanju snovi si veliko slišal že v 2. in 3. razredu.
* Ustno odgovori na vprašanja.

- V kakšnem (agregatnem) stanju so lahko snovi okoli nas?

- Kako vodo spremenimo v led?

- Kako vodo spremenimo v paro?

- Lastnosti snovi se lahko spremenijo **začasno (Z)** ali pa **trajno ( T)**. Za spodnje primere povej, ali je sprememba samo začasna ali trajna (snovi ne moremo več povrniti v prvotno stanje)

* Jajce skuhamo. T ali Z
* Vodo zamrznemo. T ali Z
* Jajce spečemo. T ali Z
* Steklo močno segrejemo, da ga lahko oblikujemo. T ali Z
* Vosek stalimo. T ali Z

- Kaj se zgodi s steklenico, polno vode, če jo zamrznemo? Zakaj?

* **U str. 87/ Ena dejavnost**

**POSKUS: sprememba stanja vode**

Za naslednjo dejavnost obvezno prosi za pomoč starše! Poskus izvajaj skupaj z očetom ali mamo.

Ko boš vse poskuse opravil, ugotovitve napiši v zvezek za NIT na zadnjo stran. (3., 5. 6. in 7. pikica)

**DATUM:
POSKUS**: Sprememba stanja vode

**3**. Med segrevanjem vode…

**5**. Ko sem odkril pokrovko, …

**6**.

**7**.

**Ponovi snov za nazaj.**

**--------------------------------------------------------------------------------------------------------**

* **Tiho in glasno beri, izpolni bralni dnevnik za sredo, 25. 3.**